Lassított felvételen látszik, hogy repül a katica - VEL-VET.NET
Címkék: bogár katica kutatás különleges video
2015. augusztus 27., csütörtök 07:42 Állati hírek
Meglepően nagyok a katicabogár szárnyai apró pettyes kitinpáncéljukhoz képest – ezek a lassított felvételek most tökéletesen megmutatják, hogyan gyűri maga alá hártyaszerű szárnyait a színes fedőpáncél. A katicabogár-félék (Coccinellidae) kitinpáncélja egyáltalán nem játszik szerepet a repülésben – az élénk színek a ragadozók elijesztésében, a kemény anyag pedig az ellenük történő védekezésben segít a bogárnak.
Az állatok veszély esetén reflexes vérzés megindításával védekeznek. Ilyenkor a lábaik ízületein keresztül „vér” (vérnyirok) folyik ki. Ez a folyadék kellemetlen ízű anyagokat (coccinellin, adaliin, propylein) tartalmaz, ami elriasztja a hangyákat és a madarakat. A katica aktív szárnya, amely hártyaszerű és sokkal vékonyabb, mint a kitinpáncél, négyszer akkora, mint maga a bogár. Az állat a szárnypárt egymástól függetlenül is tudja mozgatni, fel-le és előre-hátra is.
A lassított videókon tökéletesen látszik, ahogy a katica kinyújtja szárnyait, majd felemelkedik, kis lábait kitartva teste két oldalára. Rainer Bergomaz, aki a felvételeket készítette, először másodpercenként 3000 képkockát rögzített, majd ezt lassította le 250 FPS-re, a repülés alatt pedig 25 FPS-re. Így megfigyelhetjük, amit szabad szemmel nagyon problémás volna: azt, ahogyan a katicabogár lassan kibontja a szárnyait, és felemelkedik a földről.
744	Utoljára frissítve: 2015. augusztus 27., csütörtök 07:50